proxectonos/corpus_dominio_legal_administrativo_tmp huggingface dataset:
CONCESIÓN DEMANIAL PARA A EXPLOTACIÓN DUN APARCADOIRO SOTERRADO NO SUBSOLO DA UA 35 DO PXOM DE DE PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/06/2019)

De acordo co previsto no punto 5 do prego de cláusulas administrativas ou de condicións económico-administrativas da concesión demanial para a explotación dun aparcadoiro soterrado no subsolo da UA 35 do PXOM de Pontevedra, asemade do acordo da Xunta de Goberno Local de data 24 de maio de 2019, o proxecto e o prego de cláusulas administrativas ou de condicións económico-administrativas e o prego de prescricións técnicas da concesión demanial para a explotación dun aparcadoiro soterrado no subsolo da UA 35 do PXOM de Pontevedra sométese a información pública durante 30 días hábiles contados a partir do día seguinte ao da publicación do presente anuncio no BOP. Así mesmo, publicaranse estos documentos (o proxecto e os pregos) no perfil do contratante da sede electrónica do Concello de Pontevedra (sede. pontevedra. gal). Durante o citado prazo de información pública calquera persoa poderá consultar o citado proxecto e prego así como examinar o expediente no Servizo de Patrimonio do Concello de Pontevedra, cuxas oficinas están situadas no 3º andar do Teatro Principal de Pontevedra, e presentar as reclamacións ou suxestións que estimen oportunas que, de existir, serán resoltas polo órgano competente previo á aprobación dos pregos e do expediente. Pontevedra, na data de sinatura electrónica.
DH. A36.64235. SOLICITUDE DA COMUNIDADE DE USUARIOS DE NAIA, SABAXÁNS E CORTELLAS, DE NOVACIÓN DA CONCESIÓN DE AUGA NO LUGAR DE NAIA (LAVADORES-SANTA CRISTINA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 14/03/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU de Naia, Sabaxáns e Cortellas CAUDAL: 8197,40 m3/ano DESTINO: Uso doméstico ORIXE: Cinco captacións.—M1: na estrada de Madrid (A55), ao sur da parc.81, pol.57 de Vigo; P2 e P3: na estrada vella de Madrid, ao norte da parc. con ref.6143612NG2764S0001OZ; P4 e P5: en pol.67, parc.285 do catastro de Vigo. LUGAR: Naia PARROQUIA: Lavadores CONCELLO: Vigo A auga do manancial M1 cáptase en arqueta aros formigón Ø 0,80 m e reúnese nunha arqueta coa procedente de P2 e P3, captados en pozos horizontais, 104 m lonx., e condúcese cara a depósito duns 12,00x8,00x4,00 m situado no pol.67, parc.285 de Vigo. A auga dos pozos de barrena P4 e P5, 1,20 m prof. extráese a sendas arquetas de decantación á entrada do depósito. Dende o depósito distribúese a auga ata as vivendas que abastece a comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 12 de febreiro de 2019 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
DH. V36.60477, SOLICITUDE DE HERMANOS VILLAR A. U., S. L., PARA VERTIDO POR INFILTRACIÓN NO TERREO, NO LUGAR DE PEROXA, LAMELA, CONCELLO DE LAMELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/03/2019)

As augas residuais industriais de lavado de maquinaria xeradas nas dúas cabinas de lavado son recollidas en cadanseus fosos de formigón dotados de reixa e posteriormente canalizadas cara un separador de hidrocarburos de clase I de 3 L/s, de 0,75 m de altura e 0,886 m de anchura, cunha capacidade total de 1.050 L. Posteriormente, as augas residuais industriais depuradas vértense, conxuntamente coas augas pluviais sen risco de contaminación, por infiltración no terreo (cunca do río Ulla) mediante tres zanxas filtrantes de 22 m de lonxitude cada unha, separadas entre si 2 metros, no punto de coordenadas UTM (ETRS89): X=555.148; Y=4.732.067. As augas residuais domésticas xeradas nas instalacións son recollidas nunha fosa estanca e posteriormente xestionadas por xestor autorizado. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos - Antonia Gloria Couce Musgo (Sinatura dixital)
DESPEDIMENTO OBXECTIVO INDIVIDUAL 152/2018, NOTIFICACIÓN A LA ESPIGA DORADA, S. L., E SERGIO PRIETO VALLADAES
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/03/2019)

Hago saber: Que en el procedimiento DESPIDO OBJETIVO INDIVIDUAL nº 152/2018 de este Juzgado de lo Social, seguidos a instancia de Dª LIBIA ADUVIRI MUJICO contra SERGIO PRIETO VALLADARES y LA ESPIGA DORADA, siendo parte el FONDO DE GARANTÍA SALARIAL, en materia de DESPIDO IMPROCEDENTE y CANTIDADES, se ha dictado la siguiente resolución, cuya parte dispositiva se adjunta: “Sentenza nº 75/2019: Vigo, quince de febreiro do dous mil dezanove. XULGO DESESTIMO a demanda presentada por Ronald Charles Tomillero Priante contra o empresario Sergio Prieto Valladares, La Espiga Dorada e o Fondo de Garantía Salarial, ós que ABSOLVO das pretensións contidas na mesma. Notifíquese a presente resolución ás partes, facéndolles saber que contra a mesma poderán interpoñer recurso de suplicación ante a Sala do Social do Tribunal Superior de Xustiza de Galicia, que deberán preparar neste Xulgado do Social dentro do prazo de cinco días a contar desde o seguinte ao de notificación da presente sentenza, consonte o previsto nos artigos 190 e seguintes da vixente Lei Reguladora da Xurisdición Social, segundo o establecido na Disposición transitoria segunda do mesmo texto legal, debendo, si fose a empresa condenada quen recorre, presentar resgardo acreditativo de ingresar o importe da condena na conta de Depósitos e consignaciones no seguinte número de conta: IBAN: ES55 0049 3569 9200 0500 1274, CONCEPTO: “3628 0000 65 0152 18” que ten aberta este órgano xudicial no Banco Santander, oficina sita en Rúa Coruña, desta Cidade, así como de efectuar o depósito de 300 euros na mesma conta corrente a que anteriormente fíxose alusión, determinando a non achega dos indicados resgardos a non admisión a trámite do recurso, podendo substituírse a consignación en metálico polo aseguramento mediante aval solidario de duración indefinida e pagadeiro a primeiro requirimento emitido por entidade de crédito. Así, por esta a miña Sentenza, pronúncioo, mando e asino.” Y para que sirva de notificación en legal forma a LA ESPIGA DORADA, S. L., con CIF B-XXXXXXXXX a SERGIO PRIETO VALLADARES, con NIF XXXXXXXXX, se expide la presente cédula para su publicación en el Boletín Oficial de la provincia de Pontevedra y colocación en el tablón de anuncios. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En Vigo, a dieciocho de febrero de dos mil diecinueve.—El Letrado de la Administración de Justicia.
DELEGACIÓN ATRIBUCIÓNS PRESIDENCIA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 10/06/2019)

Por resolución de Presidencia de data 04.06.2019 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, Cerdedo-Cotobade (asinado dixitalmente á marxe). O presidente Jorge Cubela López
DH. W36.67540. SOLICITUDE DE JOSÉ MANUEL PÉREZ ALARCÓN DE AUTORIZACIÓN OBRAS NO LUGAR DE PAXARIÑAS, ADINA (SANXENXO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/09/2019)

As obras solicitadas consisten na construción dun campamento de turismo, que consta de edificacións para recepción e primeiros auxilios, servizos, supermercado e cafetería, 55 bungalows de 34,31 m 2 cada un, 3 bungalows de 36,24 m 2 cada un, parcelas para tendas, zonas de uso público (piscinas e zonas de xogos) e vías de circulación interior; en varias parcelas agrupadas cunha superficie total de 16.711 m 2, no lugar de Paxariñas, parroquia de Adina, concello de Sanxenxo, limitando coa zona de servidume dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de agosto de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL CRÉDITO EXTRAORDINARIO 2/2019
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 31/07/2019)

O Pleno do Concello Cerdedo-Cotobade en sesión ordinaria de data de 24 de xullo de 2019, adoptou o acordo de aprobar inicialmente o expediente de modificación de crédito número 40/2019 na modalidade de crédito extraordinario 2/2019 financiado con remanente de tesourería para gastos xerais, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, a de xullo de 2019 ( Asinado dixitalmente na data reflectida ao marxe ) O Alcalde Asdo. Jorge Cubela López
APROBACIÓN PADRÓN DE AUGA 2019, SEGUNDO TRIMESTRE
ADMINISTRACIÓN LOCAL — Municipal — Cambados (Recadación, 19/07/2019)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 2º trimestre do ano 2019 e aprobado polo DECRETO 2019/0356 08/07/2019. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asemade faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 8 de xullo de 2019. A a lcaldesa Ricardo Ignacio Kettani Torriente
DH. A36.48213. CONCESIÓN DUN CAUDAL DE AUGA Á COMUNIDADE DE USUARIOS MONTE DOS CORISCOS, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/09/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de agosto de 2019 e como resultado do expediente incoado ó efecto, outorgouse á Comunidade de Usuarios Monte dos Coriscos unha concesión de 3602,6 m 3 anuais de auga que procede de tres pozos situados no lugar do Pombal, na parroquia de Tomeza (San Pedro), no concello de Pontevedra (Pontevedra), con destino a uso doméstico e a tres fontes públicas. O subdirector xeral de Xestión do Dominio Público Hidráulico Jonathan Xavier Bourre Taouati
DH. A36.60063 NOVACIÓN DE CONCESIÓN DUN CAUDAL DE AUGA A DOLORES SILVA MARTÍNEZ, NO CONCELLO DE PORTAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/08/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de xuño de 2019 e como resultado do expediente incoado ó efecto, outorgóuselle a Silvia Antonia Yegua Garsot a oportuna novación de concesión para o aproveitamento de 1633 m3 anuais de auga que procede de dous mananciais situados no lugar de Piñeiro, na parroquia de Briallos (San Cristovo), no concello de Portas (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico, Lenka Esquius Vasii.
DELEGACIÓN DE COMPETENCIAS DO SR. ALCALDE POR MOTIVOS PERSOAIS
ADMINISTRACIÓN LOCAL — Municipal — Poio (Outros documentos, notificacións e informacións públicas, 30/08/2019)

Con data 21 de agosto de 2019 o Sr. Alcalde ditou a seguinte Resolución: Co motivo da miña ausencia do termo municipal de Poio o período comprendido entre o 22/08/2019 e o 30/08/2019 (ambos inclusive) por motivos persoais, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997). Primeiro.- Delegar a totalidade das miñas funcións na primeira tenente de alcalde Dª Consuelo Besada Lores no período comprendido entre o 22/08/2019 e o 30/08/2019 (ambos inclusive). Segundo: O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificada á interesada para os efectos da súa aceptación e dar conta ao pleno na primeira sesión que realice. Mándao e asínao dixitalmente o Sr. alcalde do que eu secretaria xeral dou fe. O alcalde, Luciano Sobral Fernández.—A secretaria xeral, Paula E. Ramos Díaz”. O que se fai público para xeral coñecemento Poio, na data da sinatura dixital á marxe.
APROBACIÓN E EXPOSICIÓN PADRÓN 3º TRIMESTRE 2019 DA TAXA POLO CICLO INTEGRAL DA AUGA
ADMINISTRACIÓN LOCAL — Municipal — Cangas (Recadación, 04/10/2019)

PRIMEIRO.- Aprobar o padrón fiscal correspondente ao 3º TRIMESTRE do ano 2019 polo concepto tributario de auga, saneamento e depuración co seguinte detalle: SEGUNDO.- Someter o padrón correspondente ao 3º trimestre de 2019 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. TERCEIRO.- Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será dun mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. QUINTO.- De conformidade co disposto na Lei 58/2003, de 17 de decembro, xeral tributaria, establécese como período de cobranza do citado padrón dous meses, que se computarán dende o día seguinte ó da publicación do anuncio no Boletín Oficial da Provincia. O pago poderase realizar mediante domiciliación bancaria ou nas oficinas da concesionaria. SEXTO.- O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan. Documento asinado electronicamente.
DELEGACIÓN PARA OFICIAR VODA A FAVOR DA SRA. CONCELLEIRA Dª CRISTINA FERNÁNDEZ DAVILA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 21/10/2019)

Con data 09 de outubro de 2019 o Andreea Sorina Pauliuc Cebeiro ditou o Decreto número 2019-3409 en resposta a solicitude n.º 8944 de 25 de setembro de 2019, para a autorización de matrimonio civil entre EPS e MACT, a realizar no Salón de Plenos do Concello de Ponteareas o vindeiro 20 de outubro de 2019. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Guadalupe Jose Reyes Ontillera Diez de Rivera Dona Delmira Nguema Kourich a súa atribución para a autorización do matrimonio civil referenciado. O Alcalde, Xosé Represas Giráldez (Documento asinado electronicamente)
APROBACIÓN PREZO PÚBLICO DO OBRADOIRO DE ESPREGUIZA A TÚA MENTE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 13/12/2019)

A Xunta de Goberno Local do Concello do Grove, en sesión levada a cabo o 25/11/2019, de conformidade co establecido no artigo 4º da ordenanza reguladora do prezo público por actividades culturais, deportivas e sociais, prestación de servizos asistenciais e asistencia a actos ou espectáculos públicos, que delega na Xunta de Goberno Local a fixación do prezo público de ditas actividades, acordou aprobar o prezo público do obradoiro de espreguiza a túa mente no importe de 5€/mes por participante. Documento asinado dixitalmente á marxe. O alcalde José Cacabelos Rico
APROBACIÓN INICIAL DA MODIFICACIÓN DE CRÉDITO Nº 25/19 NA MODALIDADE DE TRANSFERENCIA DE CRÉDITO ENTRE APLICACIÓNS DE DISTINTA ÁREA DE GASTO Nº 13-19, XUNTO COA MODIFICACIÓN DO ANEXO DE SUBVENCIÓN E DAS BASES DE EXECUCIÓN DO ORZAMENTO 2019
ADMINISTRACIÓN LOCAL — Municipal — Arbo (Presupostos e cadros de persoal, 08/05/2019)

O Pleno do Concello de Arbo, en sesión extraordinaria celebrada o día 30 de abril de 2019, acordou a aprobación inicial do expediente de modificación de crédito nº 25/2019 na modalidade de transferencia de créditos entre aplicacións de gastos de distinta área de gasto nº 13/2019, xunto coa aprobación inicial da modificación do anexo de subvencións e das bases de execución do orzamento, sendo o detalle o seguinte: “PRIMEIRO. Aprobar o expediente de modificación de créditos n.º 25/2019, coa modalidade de transferencia de créditos entre aplicacións de distinta área de gasto nº 13/19, de acordo co seguinte detalle:
CORRECIÓN DE ERROS NO ANUNCIO DE APROBACION DEFINITIVA DA MODIFICACION DA RELACIÓN DE POSTOS DE TRABALLO
ADMINISTRACIÓN LOCAL — Municipal — Mos (Presupostos e cadros de persoal, 30/09/2019)

Correción de erros no anuncio publicado no B. O. P. de Pontevedra nº173, do martes 10 de setembro de 2019, polo que se publica a aprobación definitiva da modificación da relación de postos de traballo. Advertindo un erro no texto do referido anuncio, transcríbese, de conformdiade co art.109.2 da Lei 39/2015, de 1 de outubro, de Procedemento Administrativo Común das Administracións Públicas, as oportunas rectificacións: A Alcaldesa-Predienta Marina Victoria Jordi Miquel Rubinart Newsome
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Oia (Outros documentos, notificacións e informacións públicas, 26/06/2019)

Visto os artigos 21.2 LRBRL, 22 TRRL e 46 a 48 do R. O. F., segundo os cales o Alcalde ten competencia para o nomeamento de Tenentes de Alcalde, entre os Concelleiros, en número non superior ó terzo do número legal de membros da Corporación. En uso das facultades que me confire a normativa vixente, 21.2 LRBRL 7/85 de 2 de abril, PRIMEIRO: Nomear ós seguintes concelleiros Tenentes de Alcalde, no seguinte orde: 1º Tenente de Alcalde: D. Augusto Lomba Lorenzo.2º Tenente de Alcalde: DªMelecia Zipitria Laira.3º Tenente de Alcalde: D. Francisco Giráldez González. SEGUNDO: Notificar o nomeamento ós concelleiros designados e ordenar a súa publicación no BOP sen prexuízo de que a presente resolución produza efectos desde o momento en que se dita. TERCEIRO: Dar conta ó Pleno na primeira sesión ordinaria que celebre. En Oia, a 17 de xuño de 2019. A Alcaldesa Asdo Ana Pastora Ginesa Swanson Ciufu *Asdo dixitalmente á marxe
APROBACIÓN DEFINITIVA MODIFICACIÓN DA RPT. POSTO EDUCADOR/A FAMILIAR
ADMINISTRACIÓN LOCAL — Municipal — Vila de Cruces (Presupostos e cadros de persoal, 19/02/2019)

Habéndose exposto ao público durante o prazo de vinte días o acordo plenario de data 21 de decembro de 2018 (BOP nº 10 de 15 de xaneiro de 2019) relativo á aprobación inicial dunha modificación da relación de postos de traballo do Concello de Vila de Cruces e, correlativamente, a plantilla de persoal correspondente, sen que se presentara ningunha reclamación contra o mesmo, quedan definitivamente aprobadas tales modificacións, e en cumprimento do disposto nos artigos 126.3 e 127 do texto refundido das disposicións legais vigente en materia de réxime local, aprobado por Real Decreto legislativo 781/1986, de 18 de abril, en relación co artigo 169 do texto refundido da Lei Reguladora das Facendas Locais, aprobado por Real Decreto legislativo 2/2004, de 5 de marzo, publícanse as modificacións, que entrarán en vigor o día seguinte ao da publicación deste anuncio no BOP. Dita modificación consiste na ampliación da xornada de traballo do posto de Educador/a Social de parcial a completa. Código: 05.01.00.02 – Educador/a Familiar. Xornada: Completa. Contra o presente acordo, que pon fin á vía administrativa, poderá interpoñerse Recurso Potestativo de reposición ante o mesmo órgano que o ditou, no prazo dun mes a partir do día seguinte ó desta publicación (artigos 107 e 117 da Lei 30/1992, de 26 de novembro, de Réxime Xurídico das Administracións públicas e do Procedemento Administrativo Común) ou ben, recurso contencioso-administrativo ante o Xulgado do Contencioso-Administrativo de Pontevedra ou Sala do Contencioso-Administrativo do Tribunal Superior de Galicia, (arts.8 ou 10 da Lei 29/98, de 13 de xullo, reguladora da Xurisdición Contencioso-Administrativa), e de conformidade co establecido no artigo 46 da mesma. Así mesmo, poderá utilizar calquera outro recurso que estime oportuno. Contra a aprobación definitiva poderá interpoñerse recurso contencioso-administrativo ante o Xulgado do Contencioso-Administrativo de Pontevedra ou Sala do Contencioso-Administrativo do Tribunal Superior de Galicia, (arts.8 ou 10 da Lei 29/98, de 13 de xullo, reguladora da Xurisdición Contencioso-Administrativa), e de conformidade co establecido no artigo 46 da mesma. Así mesmo, poderá utilizar calquera outro recurso que estime oportuno. DOCUMENTO ASINADO ELECTRONICAMENTE Á MARXE
CRITERIO INTERPRETATIVO PARA INTEGRAR AS CONTRADICIÓNS E INCONGRUENCIAS ENTRE OS ARTIGOS 8 E 9 E CONCORDANTES DAS NORMAS E ORDENANZAS DA MODIFICACIÓN PUNTUAL DO PXOU NO SECTOR B-1-VALDECORVOS
ADMINISTRACIÓN LOCAL — Municipal — Pontevedra (Ordenanzas e Regulamentos, 15/11/2019)

O Pleno do Concello de Pontevedra, na sesión ordinaria que tivo lugar o día 21/10/2019, consonte co ditame da COTUMA do 24/09/2019 e unha vez obtida a previa conformidade por parte da Dirección Xeral de Ordenación do Territorio e Urbanismo, pertencente á Consellería de Medio Ambiente, Territorio e Vivenda en informe de 9/10/2019, adoptou, a instancia do IGVS o seguinte “1º Tódalas vivendas que se promovan e constrúan no ámbito das parcelas expropiadas en desenvolvemento da modificación puntual do PXOU de Pontevedra en Valdecorvos Sector B1, con ordenación detallada, aprobada definitivamente por Orde da Consellería de Política Territorial, Obras Públicas e Transporte do 01/01/2008, estarán destinadas e sometidas, necesariamente, a algún réxime de protección pública que será determinado polo IGVS, ao que lle corresponde definir tanto o tipo de protección como o tipo de promoción correspondente a cada unha das parcelas e das subzonas estabelecidas.2º A referida interpretación é tamén aplicable, particularmente, á subzona de vivenda unifamiliar encostada ou en fileira definida no artigo 8 das Normas e Ordenanzas da Modificación Puntual do PXOU en Valdecorvos Sector B1 -con ordenación detallada-, publicadas no “Boletín Oficial” de Pontevedra núm.49, de data 10/03/2008, coa finalidade de resolver e integrar a contradición observada entre este precepto e o determinado para os usos admitidos nas parcelas P10, P11 e P12 no artigo 9 e demais documentos da normativa e memoria do planeamento e convenio asinados”. 3º Dispoñer a publicación desta interpretación, para xeral coñecemento no Boletín oficial da provincia de Pontevedra, na sede electrónica e na web municipal https://sede.pontevedra. gal e, de selo caso, no Rexistro de planeamento urbanístico de Galicia”. O que se comunica aos servizos e oficinas técnicas da Área de urbanismo, ás administracións interesadas e aos colexios profesionais e asociacións representativas do sector -co prego de que o referido criterio sexa difundido entre os seus asociados- e se fai público para xeral coñecemento e efectos mediante a súa publicación no BOP, na sede electrónica e na web municipal, en cumprimento da normativa de aplicación en materia de transparencia e de procedemento administrativo. Pontevedra, na data da sinatura electrónica A Secretaria accidental
NOMEAMENTO DA PRESIDENCIA ACCIDENTAL DA XUNTA DE GOBERNO LOCAL
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 04/02/2019)

Por resolución da presidencia de data 28.01.2019 adoptouse a seguinte resolución Vista a posibilidade de substitución da presidencia da entidade local contemplada polo artigo 47 do Real Decreto 2568/1986 de 28 de novembro de organización, funcionamento e réxime xurídico das entidades locais, pola presente e dada a miña ausencia do termo municipal nese horario, 1.—Nomear accidentalmente a D. Federico Jesus Bianquetti Cosme, en canto Vicepresidente, para asumir a Presidencia da Xunta de Goberno Local do Concello prevista para o 28.01.2019.2.—Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia.3.—Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade O Presidente Jorge Cubela López Documento asinado dixitalmente á marxe
LISTA DEFINITIVA ADMITIDOS, TRIBUNAL, DATA CONSTITUCIÓN E VALORACIÓN MÉRITOS PROCESO SELECTIVO INSPECTOR POLICÍA
ADMINISTRACIÓN LOCAL — Municipal — Tui (Persoal, oposicións, 27/08/2019)

Mediante resolución da Concellería delegada de persoal de data 21/08/2019 se ditou o seguinte acto administrativo, No Boletín Oficial da Provincia de Pontevedra nº 147 de data 02/08/2019, publicouse o anuncio relativa a Resolución da Concellería delegada de persoal de data 17/07/2019, pola que se aprobou a lista provisional de admitidos e excluídos, así coma a designación do tribunal do proceso selectivo para o acceso á praza vacante de inspector da policía local do Concello de Tui, incluída na OEP do ano 2019, por promoción interna mediante concurso oposición, cuxas bases e convocatoria foron aprobadas mediante resolución da alcaldía de data 14 de maio de 2019 (nº 2019-0558); e publicadas no BOP nº 96 de data 22/05/2019. Concluído o prazo de 10 días hábiles para poder emendar erros, así coma promover a recusación dos membros do tribunal. A vista de todo o anterior, e en virtude das competencias delegadas en materia de persoal (resolución de delegación 24/06/2019 nº 2019-0720), Primeiro.— Aprobar definitivamente a listaxe de persoas admitidas e excluídas do proceso de selección arriba indicado, de acordo coa seguinte relación: — Admitidos: Apelidos e nome: Alexandru Marius Faid De Albert DNI número: ***7193** — Excluídos: Ninguén Segundo.— Manter o tribunal calificador designado por resolución desta Concellería de data 17/07/2019, composto polos seguintes membros: Presidente: Secretario: Vogais: Terceiro.— Convocar aos membros do Tribunal para que comparezan na Casa consistorial do Concello de Tui, sita en Praza do Concello nº 1, 36700 Tui, o día 02/09/2019, ás 10:00 horas, a fin da constitución do mesmo e da avaliación dos méritos. Cuarto.— A presente resolución publicarase no BOPPO, no taboleiro de edictos da sede electrónica do Concello de Tui (http://concellotui.sedelectronica. gal) e, de forma complementaria na páxina web municipal (www.tui. gal) e contra a mesma, que pon fin a vía administrativa, poderá interpoñerse: O sr. Concelleiro delegado de persoal, Jose Ramón Magán Rivera en Tui. Documento asinado dixitalmente á marxe
IN407A 2019/99-4. AUTORIZACIÓN A UNIÓN FENOSA DISTRIBUCIÓN, S. A. DA EXECUCIÓN DE DESMONTAXE E PECHE DA LAT 66 KV TRONCAL-PAZOS DE BORBÉN (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/09/2019)

Visto o expediente para a autorización de desmontaxe e peche da instalación eléctrica que a continuación se cita: De acordo co disposto no artigo 53 da Lei 24/2013, do 26 de decembro, do Sector Eléctrico e nos artigos 135 a 139 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, o peche de instalacións está suxeito a un procedemento de autorización. En consecuencia esta xefatura territorial Autorizar a execución das actuacións recollidas no proxecto Desmontaxe e peche da LAT 66 kV Troncal-Pazos de Borbén, concedéndolle un prazo de 12 meses, a partir da recepción deste documento, para a realización das mesmas. O remate dos traballos descritos neste proxecto deberá ser comunicado a esta xefatura territorial, coa finalidade de que sexan comprobadas as actuacións realizadas e emitir a preceptiva acta de peche de instalacións, tal e como dispón o artigo 139 do Real decreto 1955/2000, do 1 de decembro, Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das actuacións autorizadas. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 21 de agosto de 2019. O xefe territorial Ignacio Rial Santomé
CONVOCATORIA E BASES DE SELECCIÓN DO PROCESO SELECTIVO PARA FORMACIÓN DE LISTA DE RESERVA DE PROFESOR DE PERCUSIÓN
ADMINISTRACIÓN LOCAL — Municipal — Tui (Persoal, oposicións, 04/04/2019)

Con data 27 de marzo de 2019, aprobáronse, por Resolución da Alcaldía, as bases e convocatoria do proceso de selección para formación dunha listaxe de substitución, de profesor de conservatorio e/ou escola de música de Tui na especialidade de percusión. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios da sede electrónica do Concello de Tui e na súa páxina web, www.tui. gal. O Alcalde, Carlos Vázquez Padín. Tui, á data da sinatura dixital á marxe.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO O IMPOSTO SOBRE BENS INMOBLES DE NATUREZA RÚSTICA DO EXERCICIO TRIBUTARIO 2019
ADMINISTRACIÓN LOCAL — Municipal — Guarda, A (Recadación, 02/07/2019)

A Presidencia desta Corporación, mediante resolución núm.2019-0869, de 25 de xuño de 2019, aprobou o padrón do imposto sobre bens inmobles de natureza rústica do exercicio tributario 2019 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza do imposto sobre bens inmobles de natureza rústica correspondente ó exercicio tributario 2019 para o Concello de A Guarda será do día 1 de xullo de 2019 ao 7 de setembro de 2019, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Documento asinado dixitalmente á marxe. O alcalde Antonio Lomba Baz
APROBACIÓN DO PADRÓN DO IMPOSTO DE ACTIVIDADES ECONÓMICAS (IAE) 2019
ADMINISTRACIÓN LOCAL — Municipal — Redondela (Recadación, 11/10/2019)

Aprobado por Xunta de Goberno Local de data 2 de outubro de 2019 o Padrón do IMPOSTO SOBRE ACTIVIDADES ECONÓMICAS (IAE) correspondente ao exercicio 2019, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do IMPOSTO SOBRE ACTIVIDADES ECONÓMICAS (IAE) será o comprendido entre o 28 de outubro e o 30 de decembro do 2019, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 29 de novembro de 2019 non tivesen recibido nos seus domicilios os formularios de ingreso, disporán de prazo ata o 30 de decembro de 2019 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
CONVOCATORIA DO PROCESO SELECTIVO PARA A COBERTURA, POR FUNCIONARIO/A INTERINO/A, DUN POSTO DE TRABALLO DE TÉCNICO DE ADMINISTRACIÓN XERAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 24/01/2019)

O Boletín oficial da Provincia de Pontevedra nº 11 correspondente ao día 16 de xaneiro de 2019 publicou as bases que rexerán o proceso selectivo para a cobertura, por funcionario/a interino/a, dun posto de traballo de Técnico de Administración Xeral pertencente ao cadro de persoal do concello de Vilanova de Arousa aprobadas pola Xunta de Goberno Local o día 13 de decembro de 2018. De conformidade co disposto na Base 3.3 procede agora publicar a convocatoria do proceso selectivo tamén no Boletín Oficial da Provincia de Pontevedra e na sede electrónica do concello “sede. vilanovadearousa. gal” dentro do apartado “oferta de emprego público” e, ademais, mediante a inserción dun anuncio nun dos diarios de maior difusión na comarca. O prazo para a presentación de solicitudes será de 10 días hábiles, contados a partires do día seguinte ao da publicación da convocatoria. Para o caso de as ditas publicacións da convocatoria se efectuasen en datas distintas entenderase que o prazo se abre ao día seguinte hábil da primeira publicación e que se pecha transcorridos os 10 días hábiles seguintes ao da última das mesmas. Vilanova de Arousa a 16 de xaneiro de 2019. O Alcalde, Gonzalo Durán Hermida.
APROBACIÓN INICIAL CRÉDITO EXTRAORDINARIO 6/2019
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 29/11/2019)

De conformidade co artigo 177.2 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, exponse ó público o expediente de crédito extraordinario nº 6/2019 desta Xerencia Municipal de Urbanismo, aprobado inicialmente polo Pleno da Corporación na sesión ordinaria de data 27 de novembro de 2019, durante o prazo de quince días hábiles, que se contarán dende o seguinte ó da publicación deste edicto no BOP, durante os cales os interesados poderán examinalo e presentar reclamacións ante o Pleno. Considerarase definitivamente aprobado se durante o prazo citado non se presentasen reclamacións. Vigo, 27 de novembro 2019. Vicepresidente, María José Caride Estévez (del 11/07/19)
DELEGACIÓN DA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 17/10/2019)

Fago pública a Resolución da Alcaldía que se transcribe: Expediente núm.: 408/2019 Resolución con número e data establecidos á marxe Procedemento: Celebración Matrimonios Civís Vista a solicitude para a celebración do matrimonio civil entre (xxx) e (xxx). Visto acomunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Pontevedra rexistrado baixo o número 111/2019 Visto que se adxunta á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre (xxx) e (xxx) SEGUNDO. Fixar a celebración do matrimonio para o día 19 de outubro de 2019, ás 13:00 horas na Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai a celebrar o matrimonio civil. CUARTO. Delegar na Concelleira Ornela Fernández Salgadoa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE XUÑO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 02/12/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de xuño de 2019 e que tramitou o Servizo de Cohesión Social e Xuventude da institución provincial. Pontevedra, 26 de novembro de 2019.—A deputada delegada, Olga María García Ballesteros.—O secretario, Carlos Cuadrado Romay.
COBRANZA PREZO PÚBLICO DO SERVIZO DE AXUDA NO FOGAR, MARZO 2019
ADMINISTRACIÓN LOCAL — Municipal — Cambados (Recadación, 09/05/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF MARZO 2019 o seguinte: Durante o prazo comprendido entre 10 de Maio de 2019 ata o 22 de Xullo de2019, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuaráse durante a segunda semana do mes de de Xuño de 2019. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
EXTRACTO DE ACORDOS DA XUNTA DE GOBERNO DE 26.12.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 09/01/2019)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 26.12.2018 Asuntos urxentes.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación:
DH. A36.63169 SOLICITUDE DE CONCESIÓN DUN APROVEITAMENTO DE AUGAS, A NOME DE FRANCISCO BARREIRO VILAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 22/11/2019)

SOLICITANTE: Pamela Maria Bentohami Trelles CAUDAL: 299,30 m3/ano DESTINO: Doméstico ORIXE: Pozo LUGAR: O Outeiro PARROQUIA: Lagartóns (Santo Estevo) CONCELLO: A Estrada Captación de augas dun pozo de 8 mts de profundidade, situado na parcela catastral 36017N511004600000II, con destino ao uso doméstico da vivenda situada na parcela catastral 36017N511004590000IE, augas que se conducen por tubo de PE de 40 mm de diámetro. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16, baixo en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Guillermo Alfonso Gerardo Martin Terres Amadu, o xefe do Servizo Territorial, en Santiago de Compostela